**SUSITARIMAS Nr. 5 DĖL PAPILDOMŲ IR (AR) NEATLIEKAMŲ DARBŲ**

**PRIE SUTARTIES NR. S-378**

2025-04-10

**AB „Via Lietuva“**, (buvęs pavadinimas – akcinė bendrovė Lietuvos automobilių kelių direkcija) atstovaujama šį dokumentą pasirašančio įgalioto bendrovės darbuotojo (toliau – **Užsakovas**),

ir

**AB „Eurovia Lietuva“,** atstovaujama šį dokumentą pasirašančio įgalioto bendrovės darbuotojo (toliau - **Rangovas**)

toliau Užsakovas ir Rangovas atskirai vadinami „**Šalimi**“, o kartu vadinami „**Šalimis**“,

**Šalys, atsižvelgdamos į tai, kad:**

1. 2024-04-18 Šalys sudarė pirkimo sutartį Nr. S-378 (toliau – **Sutartis**), projekte „Magistralinio kelio A6 Kaunas–Zarasai–Daugpilis, krašto kelio Nr. 143 Jonava–Žasliai–Kalniniai Mijaugonys rekonstravimas ir Jonavos aplinkkelio statyba (I etapas)“ (toliau – **Projektas/Objektas**);
2. Sutarties pagrindu Rangovas įsipareigojo parengti darbo projektą ir atlikti paruošiamuosius rangos darbus, atlikti numatytus statybos darbus, perduoti Užsakovui parengtą išpildomąją dokumentaciją ir gauti statybos užbaigimo aktą (toliau – **Darbai**), o Užsakovas – tinkamai ir laiku atsiskaityti;
3. 2024-12-31 Lietuvos Respublikos Susisiekimo ministerija Užsakovui nurodė, kad: „ *„<...> rasti galimybę pakeisti [Objekto] <...> sprendinius ir numatyti alternatyvą, kad būtų sudaryta galimybė sunkiasvorėmis transporto priemonėmis patekti į UAB „Sbetonas“ ir kitų įmonių, veikiančių adresu Skarulių g. 58, Jonava, gamybinę teritoriją <...>“.*
4. 2025-01-20 Užsakovas, Lietuvos Respublikos Susisiekimo ministerijos nurodymą, inicijavo papildomų darbų atlikimą. Rangovas, pagal Sutartyje numatytą papildomų darbų kainos apskaičiavimo tvarką pateikė siūlymą dėl papildomų darbų atlikimo, sudarančių 25.003,31 Eur be PVM bei neatliekamų (nevykdomų) darbų, sudarančių 15.565,05 Eur be PVM (detalizuota Darbų pakeitimo akte Nr. 5, Priede Nr. 10.1);
5. Statybos dalyviai (projektuotojas bei techninis prižiūrėtojas) pritarė inicijuotiems papildomiems darbams;
6. Su siūlymų dėl papildomų darbų atlikimu Rangovas indikavo poreikį atitinkamai papildomam darbų atlikimo termino suteikimui, kuris sudaro 82 kalendorines dienas. Užsakovo vertinimu, pagal papildomų darbų apimtį, kiekį, sudėtingumą bei Užsakovo inicijuotų papildomų darbų intervenciją į sutartinių darbų vykdymą, Rangovui objektyviai reikalingas 38 kalendorinių dienų papildomų darbų atlikimo terminas;
7. Vadovaudamosi Sutarties XII skyriumi „Papildomi darbai ir neatliekami darbai. Sutarties keitimo tvarka“, Šalys susitarė dėl galimybės pakeisti Sutarties kainą dėl atsiradusių papildomų ir (ar) neatliekamų darbų;

Šalys, remdamosi Sutarties 139, 143 punktu bei Lietuvos Respublikos viešųjų pirkimų įstatymo 89 str. 2 d., sudaro šį susitarimą dėl papildomų ir (ar) neatliekamų darbų (toliau – **Susitarimas**), kuriuo susitaria dėl toliau nurodytų sąlygų:

1. Šalys susitaria dėl papildomų darbų atlikimo ir jų apmokėjimo:
   1. viso papildomų darbų kaina su PVM yra 30.254,01 Eur (trisdešimt tūkstančių du šimtai penkiasdešimt keturi eurai 01 ct.).
   2. papildomų darbų kaina be PVM yra 25.003,31 Eur (dvidešimt penki tūkstančiai trys eurai 31 ct.).
   3. 21 proc. PVM yra 5.250,70 Eur (penki tūkstančiai du šimtai penkiasdešimt eurų 70 ct.);
2. Šalys susitaria dėl neatliekamų (atsisakomų) darbų kainos:

2.1. viso neatliekamų darbų kaina su PVM yra 18.833,71 Eur (aštuoniolika tūkstančių aštuoni šimtai trisdešimt trys eurai 71 ct.).

2.2. neatliekamų darbų kaina be PVM yra 15.565,05 Eur (penkiolika tūkstančių penki šimtai šešiasdešimt penki eurai 05 ct.).

2.3. 21 proc. PVM yra 3.268,66 Eur (trys tūkstančiai du šimtai šešiasdešimt aštuoni eurai 66 ct.).

1. Dėl aukščiau šiame Susitarime nurodytų sąlygų Sutarties kaina padidėja toliau nurodyta suma: **11.420,29 Eur** (su PVM). Galutinė Sutarties kaina yra: **4.731.140,86** Eur (su PVM).
2. Šalys susitaria, kad dėl papildomų darbų atlikimo suteikiamas 38 kalendorinių dienų papildomas darbų atlikimo terminas.
3. Rangovas įsipareigoja, pagal šiame Susitarime patikslintą Sutarties kainą atitinkamai pakeisti Sutarties sąlygų įvykdymo užtikrinimo priemonės sumą bei statinio statybos, rekonstravimo, remonto, atnaujinimo (modernizavimo), griovimo ir kultūros paveldo statinio tvarkomųjų statybos darbų ir civilinės atsakomybės privalomojo draudimo sumą.
4. Šalys patvirtina, jog Susitarime numatytos sąlygos buvo individualiai Šalių aptartos ir pilnai atitinka jų tikrąją valią, kurios įgyvendinimo Šalys siekė sudarydamos Susitarimą.
5. Sutarties sąlygos, kurios nėra aptartos kaip keičiamos Susitarimu, lieka nepakeistos galioti Sutarties galiojimo laikotarpiu.
6. Šis Susitarimas įsigalioja nuo Šalių pasirašymo (abiejų Šalių) dienos ir galioja pagal Sutartyje nustatytą Sutarties galiojimo terminą.
7. Susitarimas yra neatskiriama ir sudėtinė Sutarties dalis.
8. Susitarimo priedai:

10.1. Priedas Nr. 1 - Darbų pakeitimo aktas Nr. 5

|  |  |
| --- | --- |
| UŽSAKOVAS  **AB „Via Lietuva“**  Kauno g. 22-202, LT– 03212 Vilnius  Įmonės kodas 188710638  Telefonas (8 5) 232 9600  El. paštas info@vialietuva.lt  A.s. LT37 7300 0100 0245 6303  AB „Swedbank“  Dokumentą pasirašantis įgaliotas bendrovės darbuotojas | RANGOVAS  **AB „Eurovia Lietuva“**  Liepkalnio g. 85, LT-02120 Vilnius  Įmonės kodas 121949798  PVM kodas LT219497917  El. p. eurovia@eurovia.lt  A.s. Nr. LT36 2140 0300 0060 9614  AS Luminor Bank  Dokumentą pasirašantis įgaliotas bendrovės darbuotojas |